User:Mexeny/sandbox/Kiauras kibiras

Kiauras kibiras - lietuvių bliuzo, bliuzroko grupė, gyvavusi 2003 - 2014 m. Debiutinis albumas "Years of Magic", singlas "Nuostaba".

Kūrybinė istorija
Grupė "Kiauras kibiras" buvo įkurta 2003 m. Pagrindiniais grupės įkūrėjais yra laikomi bosistas Justas ir solo gitaristas Paulius Pilkauskas (“Talonas”). 2005 metais prie dueto prisijungė būgnininkas Kostas Kajėnas ir vokalistė Eglė. Gegužės men. įvyko pirmasis kolektyvo koncertas - „Kiauras kibiras“ buvo pakviestas į grupės „Senas Kuinas“ albumo pristatymą.

2005 – 2007 m. laikotarpiu grupėje vyko daugybė pokyčių. Vokalistę Eglę pakeitė Vesta Serkevičiūtė, su kuria grupė turėjo nemažai koncertų, dalyvavo vasaros festivaliuose („Gadi“, „Baltijos garsas“). 2007 m. grupės senbuvį Justą pakeitė bosistas Donatas Bielunskis, prie kolektyvo taip pat prisijungė smuikininkė Laura Kešytė. Šia sudėtimi „Kiauras kibiras“ koncertavo dar metus laiko, kol vokalistę Vestą Serkevičiūtę pakeitė vokalistas Vitalijus Avreicevič. Prie grupės prisijungė klavišininkas Ugnius.

Pasikeitus vokalistui bei atėjus klavišininkui, pradėjo keistis ir pačios muzikos atspalviai. Netrukus back vokalu Vitalijui vis dažniau ėmė pritarti Laura, kuri koncertų metu atlikdavo ir kelias solo balades.

Po beveik metus trukusio sėkmingų koncertų bei pasirodymų festivaliuose etapo, grupę paliko Donatas. Vėl prasidėjo muzikantų atrankos. Laikinai bosisto vietą pavaduoti sutiko grupės „Arklio Galia“ narys Žilvinas Jagėla. Deja, po keleto koncertų, 2009 m. grupė išsiskirstė.

Kolektyvas 2010 m. vėl buvo atkurtas Pauliaus ir Lauros dėka. Prie „Kiauro kibiro“ prisijungė būgnininkas Vytas Petkus ir buvęs grupės „Amarai“ bosistas Evaldas Bielinis. Grupė žengė naują kūrybinį lygmenį: buvo sukurta virš 10 visiškai skirtingo skambesio bei stiliaus dainų; sudalyvauta daugybėje koncertų bei tokių rimtų festivalių, kaip “Bliuzo naktys” (2011 m.). 2011 m. Rudenį kolektyvą paliko bosistas Evaldas. Po nesėkmingų trūkstamo muzikanto paieškų, likę trys grupės nariai nustojo repetuoti. Būgnininkas Vytas Petkus prisijungė prie grupės “Monkey Tank”.

2012 m. Paulius ir Laura įrašė pirmąjį (ir paskutinį) grupės “Kiauras kibiras” albumą “Years of Magic”, kuriame buvo sudėtos visa brandžiausia kolektyvo muzika. 2012 - 2013 m. “Kiauras kibiras” buvo atsikūręs nauja sudėtimi: prie grupės prisijungė kolektyvo “Soul Stealers” būgnininkas Šarūnas Venckus ir buvęs grupės „Amarai“ bosistas Laurynas. Šiuo laikotarpiu buvo įrašytas singlas „Nuostaba“.

2014 m. sausio mėn. kolektyvą paliko Paulius. Tų pačių metų rudenį susibėgus grupės „Insomina Vera“/„Corus“ būgnininkui Cyrill Scherbak ir grupės „Machaonas“ bosistui Ričardui Matyženok, Paulius ir Laura nusprendė atkurti muzikinę veiklą. Nutarta nutraukti „Kiauro kibiro“ veiklą ir įkurti naują grupę.

2015 m. pirmąjį įrašą pristatė naujoji grupė „Cats in Cosmos“.

"Years of magic" (2012)

 * 1) OLD TOWN BLUES (02:24)
 * 2) THERE'S NO BLUES (05:02)
 * 3) LET IT GO (04:25)
 * 4) HELLO MY BABY (05:09)
 * 5) DON'T (05:34)
 * 6) HUMAN-KIND (03:47)
 * 7) MAKE YOU FEEL ALIVE (03:58)
 * 8) AT THE END OF THE ROAD (TO WONDERLAND) (04:32)
 * 9) WHEN THE BARS ARE CLOSED (03:27)
 * 10) ALL THOSE MEN (04:59)

Nuorodos

 * http://www.music.lt/lt/grupe/Kiauras-Kibiras/10673/
 * https://kiauraskibiras.bandcamp.com/
 * https://www.facebook.com/kiauraskibiras
 * https://soundcloud.com/kiauraskibiras